Pripjat (naselje)

Pripjat (ukrajinski: Прип'ять, ruski: Припять) je ukrajinski napušteni grad u Kijevskoj oblasti, smješten blizu granice između Ukrajine i Bjelorusije. Broj stanovnika u novembru 1985. iznosio je 47.500. Danas se naselje nalazi unutar zabranjene zone. Geografija Grad se nalazi na sjeveru Kijevske oblasti, oko 112 kilometara od Kijeva, na obali rijeke Pripjat, dva kilometra od nuklearne elektrane u Černobilju. U blizini grada, na stanici Janiv, nalazi se kontrolna točka na granici sa Belorusijom Janiv – Jolča. Historija Generalni plan naselja počeo je se razvijati 1968/70. od strane Zavoda „Uralteploelektroproekt”, međutim, od početka 1970-ih, projekat je izvršio arhitektonsko-planski odsjek Znanstveno-istraživačkog zavoda „Hidroprojekt”. Pripjat je osnovan 4. februara 1970. godine na obali rijeke Pripjat. Njegova izgradnja je počela istovremeno s izgradnjom jedne od najvećih nuklearnih elektrana u Europi, koja se nalazi dva kilometra od grada. Projekat je pretpostavljao da će stanovništvo biti 75-78 tisuća ljudi. 14. aprila 1972. novoizgrađeno naselje Černobilskog okruga dobilo je ime „naselje Pripjat” (ukrajinski: селище Прип'ять). Naselje je 24. aprila 1972. godine dobilo status varošice, a 20. oktobra 1980. godine je svrstano u grad oblasne potčinjenosti. Grad je napušten nakon nuklearne katastrofe koja se dogodila 1986. godine u Černobilskoj elektrani. Dana 26. aprila 1986. u 01:23 MSK uzrokovana je eksplozija koja je uništila jedan od četiri reaktora u nukleranom pogonu. Odluka o evakuaciji stanovništva donesena je nešto više od dan nakon nesreće, ujutro 27. aprila. Tada je razina zračenja u gradu, prema podacima UKDB Ukrajinske SSR, iznosila 4 14 μR/sec. Više od 1.200 autobusa stiglo je u Pripjat iz drugih gradova Ukrajine. Dva dizel vlaka s 1.500 sjedala isporučena su na željezničku stanicu Janiv. Stanovnicima je evakuacija najavljena kao privremena mjera, sa sobom su smjeli ponijeti samo najnužnije stvari. Cijelo stanovništvo grada, koje je od 1986. bilo više od 45 tisuća, je evakuirano u Poliskom i Ivankivskyi rajonu (danas spojeni u Višgorodskome rajonu) i zapravo u Kijev, te do 1.000 ljudi su otišli u Černigivsku i u druge oblasti. U gradu je ostalo više od 5.000 osoba za hitan rad. U augustu 2019. Nacionalna garda Ukrajine je potvrdila da povremeno provodi vojne vježbe u Pripjatu. Dana 24. februara 2022., tijekom ruske invazije na Ukrajinu, ruske trupe su zauzele nuklearnu elektranu u Černobilu, a 31. marta napustile su grad. Danas u gradu rade tri objekta: specijalna praonica rublja „Komplex”, garaže „Černobilservice” i crpna stanica koja pumpa artešku vodu i opskrbljuje je u Černobilsku Nuklearnu Elektranu. Značajne osobe Markijan Kamiš, književnik; Maria Procenko, arhitekt; Aleksander Sirota, fotograf, novinar i filmaš; Ljubov Sirota, književnica; Igor Umanski, političar; Povezano Černobilska katastrofa Černobilj Galerija Bilješke Reference